**Επαναληπτικές ασκήσεις στο κεφάλαιο Γ**

1.Να χαρακτηρίσετε τις ακόλουθες προτάσεις με την ένδειξη **Σ** (Σωστό) ή **Λ** (Λάθος). **Σε περίπτωση που η πρόταση δεν είναι σωστή, υπογραμμίστε το λανθασμένο στοιχείο. (13 μονάδες)**

α. Τα χρόνια 1100-950π.Χ είναι περίοδος ακμής για τον ελληνικό κόσμο.

β. Με τις μετακινήσεις των ελληνικών φύλων κατά τον 12ο αιώνα διαμορφώνονται τα μόνιμα πλέον χαρακτηριστικά τους.

γ. Η κεντρική εξουσία κατά τα χρόνια 1100-950π.Χ είναι ισχυρή.

δ. Το τελευταίο φύλο που μετακινείται είναι οι Ίωνες.

ε. Στο αξίωμα του βασιλιά κατά την εποχή αυτή εκλέγεται ο ικανότερος πολεμιστής.

στ. Οι άποικοι ασχολήθηκαν αρχικά με το εμπόριο.

ζ. Τα ομηρικά έπη έχουν ως στόχο να ξαναζωντανέψουν τα κατορθώματα βασιλέων και ηρώων.

η. Ο ομηρικός βασιλιάς εξακολουθεί να λέγεται άναξ.

θ. Στα ομηρικά έπη η βασιλεία είναι ισχυρή και αδιαμφισβήτητη.

ι. Οι Έλληνες έκαναν κάποιες τροποποιήσεις στο φοινικικό αλφάβητο.

ια. Η γραφή από τον 8ο αιώνα και μετά γίνεται κτήμα περισσότερων ανθρώπων, όχι μόνο των γραφέων.

ιβ. Κατά τα γεωμετρικά χρόνια αρχίζουν να χτίζονται οι πρώτοι μεγάλοι ναοί.

ιγ. Το ιερό των Δελφών αρχίζει να αποκτά πανελλήνιο χαρακτήρα κατά τα γεωμετρικά χρόνια.

2. Να συμπληρώσετε τα κενά με την κατάλληλη λέξη. **(9 μονάδες)**

α. Οι …..……….. ίδρυσαν αποικίες στο βόρειο τμήμα της μικρασιατικής παραλίας.

β. Οι Ίωνες αποίκισαν το κεντρικό τμήμα της μικρασιατικής παραλίας, στην περιοχή που ονομάστηκε ………………….

γ. Οι Δωριείς ίδρυσαν τη δωρική ………….

δ. Οι μαζικές φυλετικές μετακινήσεις κατά τον 10ο αιώνα έμειναν γνωστές ως Α΄ ………….. ……………….. (**2 λέξεις**)

ε. Μετά την πτώση των μυκηναϊκών ανακτόρων εξαφανίζεται και η ……………

στ. Οι Έλληνες υιοθέτησαν το φοινικικό αλφάβητο στο β΄ μισό του ……… αιώνα.

ζ. Το φοινικικό αλφάβητο περιείχε μόνο …………………

η. Η τέχνη που δημιουργήθηκε κατά τον 11-8ο αιώνα ονομάζεται ………….

θ. Από το ελληνικό αλφάβητο γεννήθηκε το …………..